บาทเปิด 30.99/31.02 บาทต่อดอลลาร์ แข็งค่า
เงินบาทเปิดตลาด 30.99/31.02 บาทต่อดอลลาร์ แข็งค่า ตลาดรอผลประชุมกนง. 5 กพ. คาดมีโอกาสลดดอกเบี้ย มองกรอบ 30.90-31.05 บาทต่อดอลลาร์
4 ก.พ. 2563

เงินบาทเปิดตลาด 30.99/31.02 บาทต่อดอลลาร์ แข็งค่า ตลาดรอผลประชุมกนง. 5 กพ. คาดมีโอกาสลดดอกเบี้ย มองกรอบ 30.90-31.05 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.99/31.02 บาท/ดอลลาร์ แข็งค่า จากเย็นวานนี้ที่ปิดตลาดที่ระดับ 31.05/06 บาทต่อดอลลาร์ เช้านี้เงินบาทปรับแข็งค่าขึ้นจากเมื่อเย็นวาน โดยวันนี้มองว่ายังไม่มีปัจจัยสำคัญที่จะมีผลต่อการเคลื่อนไหวของเงินบาทมากนัก ตลาดรอดูการประชุมคณะกรรมการนโยบายการเงิน (กนง.) วันพรุ่งนี้ ( 5 ก.พ.) โดยเห็นว่ามีโอกาสที่กนง.จะปรับลดดอกเบี้ยลง ขณะที่ สถานการณ์การระบาดของไวรัสโคโรนาในหลายประเทศทั่วโลก ยังเป็นสิ่งที่ตลาดกังวล
"วันนี้ยังไม่มีปัจจัยอะไรมาก การเคลื่อนไหวคงมาจากแรงขายทำกำไรของนักลงทุน เพราะตลาดยังรอผลประชุม กนง.วันพรุ่งนี้ ซึ่งก็มีความเป็นไปได้ที่จะลดดอกเบี้ย แต่คงไม่ได้ลดถึง 0.50%" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.90-31.05 บาท/ดอลลาร์